RESOLUCIÓN do 12 de abril de 1995, da Delegación Provincial da Coruña, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo de limpeza de edificios e locais.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/06/1995

Visto o expediente da revisión salarial do convenio colectivo limpeza de edificios e locais, que tivo entrada nesta delegación provincial da Consellería de Xustiza, Interior e Relacións Laborais o día 10-4-1995, subscrito en representación da parte económica pola Asociación Provincial de Empresarios, e, pola parte social, por CIG, CC.OO. e UGT, o día 25-1-1995 de conformidade co disposto no artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios
colectivos de traballos e o Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro rexistro de convenios colectivos de traballo, que figura nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
A Coruña, 12 de abril de 1995.
Fernando Rodríguez Corcoba
Delegado provincial da Coruña
Acta da comisión paritaria do convenio colectivo de limpeza de edificios e locais da provincia da Coruña
Asistentes:
Parte empresarial:
José Luis Fernández González.
Arsenio Mezquiriz Andrade.
Ubaldo Pérez González.
Ramón Salgado Castroagudín.
J. Félix Valderrey de la Huerga.
Parte social:
-CIG
Antonia Mosquera Otero.
Alfredo Santomil García.
Mª Teresa Tarrío Gómez.
-CC.OO.
Manuel Rivera Pardo.
-UGT
Juan Carlos Alonso Herrero.
Na Coruña, nos locais da AISS, sendo as 16.30 horas do día 25 de xaneiro de 1995, reúnense as persoas á marxe relacionadas, como membros da comisión paritaria do convenio colectivo provincial da Coruña para as empresas dedicadas á limpeza de edificios e locais, co obxecto de proceder a aplica-la revisión económica que establece o parágrafo primeiro do artigo 27 do convenio colectivo así como a revisión salarial para 1995 de acordo, co establecido no artigo 17.
Aplícase, con efectos do 1-1-1995, unha revisión salarial polo exceso do IPC de 1994 nun 0,3%. Anexo I.
Despois de realizada esta revisión aplícase a suba salarial pactada para 1995, tamén con efectos do
1-1-1995, nun 4,5%, sobre as táboas anteriores. Anexo II.
As axudas de custo que establece o artigo 25, e depois das correspondentes revisións, quedan na seguinte contía: 4.968 ptas., cando se teña que comer e pernoctar fóra da casa; 2.981 ptas., cando se realicen as dúas comidas principais fóra do domicilio; e 1.677 ptas., cando se realice unha soa comida.
Así mesmo, establécese como salario mínimo convenio para 1995, artigo 41, o correspondente á categoría laboral de peón, que queda establecido en 1.298.159 ptas. brutas anuais.
Acórdase remitir a presente acta, cos seus anexos, á Delegación Provincial da Coruña da Consellería de Interior, Xustiza e Relacións Laborais da Xunta de Galicia para que se proceda ó seu rexistro e posterior publicación no BOP.
Sen máis asuntos que tratar, dáse por rematada a reunión sendo as 18 horas do día do encabezamento.